ԿՐՈՆԱԿԱՆ ՀԱՆԴՈՒՐԺՈՂԱԿԱՆՈՒԹՅՈՒՆՆ 
ԱՐԴԻ ՀԱՍԱՐԱԿՈՒԹՅՈՒՆՈՒՄ: 


Արեստակես Սիմավորյան ՝ 
Վահրամ Հովյան ՛ 


Կրոնական անհանդուրժողականությունն անգամ արդի հասարակություննե- 
րում է եղել եղբայրասպան պատերազմների ու աղետների պատճառ: Այլոց 
կրոնի ն կրոնական արժեքների նկատմամբ մերժողականությունն ու անհան- 
դուրժողականությունը հանգեցրել են արյունալի պատերազմների, պետու- 
թյունների ու ազգերի պառակտման: 

Կրոնական անհանդուրժողականությունը լուրջ ռեսուրս է նան հակա- 
ռակորդ պետությունների ձեռքում այդ երկրներն ու հասարակությունները 
պառակտելու տեսանկյունից: Այդ նկատառումներով են իրականացվել ն իրա- 
կանացվում զանազան միսիոներական առաքելությունները, որոնք, բացի կրո- 
նականից (սեփական կրոնի ն արժեքների քարոզչություն ն տարածում), հե- 
տապնդում են նան քողարկված քաղաքական նպատակներ: Որպես օրինակ 
կարող ենք բերել Մերձավոր Արնելքում (Իրան, Թուրքիա ն այլն) ներկայումս 
լան թափով ծավալվող բողոքական միսիռոներությունը: Խոսելով Իրանում ծա- 
վալվող արնմտյան միսիոներական գործունեություն մասին` Ս.Կրիվոշենը 
նշում է. «...ցանցային պատերազմում կարնոր գործոններից մեկը, որի միջոցով 
ակնհայտ կամ միջնորդավորված կարելի է ազդել ցանկացած երկրում սոցիա- 
լական ն քաղաքական իրավիճակի վրա, կրոնական գործոնն է, ն վատն է այն 
ստրատեգը, ով չի խաղարկում կրոնական խաղաթուղթը»շ: Հասարակություն- 
ները «ներսից պայթեցնելուն» են ուղղված նան արտաքին աշխարհից զանա- 
զան աղանդավորական շարժումների ներմուծումը ն տարածումն արդի հա- 
սարակություններում, որից զերծ չեն մնացել նան հետխորհրդային երկրները, 
այդ թվում՝ Հայաստանը: 


ւԶեկուցում` կարդացված «Համատեղ պատմության ոչհակամարտային ընթերցումը բարիդրա- 
ցիության հիմքն է» միջազգային գիտաժողովում, Մոսկվա, 22.10.2010. 

«Նորավանք» ԳԿՀ Հայագիտական կենտրոնի ավագ փորձագետ: 

"«Նորավանք» ԳԿՀ Հայագիտական կենտրոնի փորձագետ: 

2 Մքոտօուօճթ Ը., 11037488 68811Ր67321ու 1քոոռ, հմք://67:1718.0Էթ/2ՒԷԸ16/1101 

Ա.Սիմավորյան, Վ.Հովյան «ԳԼՈԲՈՒՍ Ազգային անվտանգություն», թիվ 1 (17), 2011թ. 


Այս ամենը ենթադրում է, որ կրոնական հանդուրժողականության խնդի- 
ըը կարնոր նշանակություն ունի մերօրյա հասարակությունների անվտանգու- 
թյան ապահովման համար: Կրոնական հանդուրժողականությունն է հիմք 
հանդիսանում հասարակությունների ներքին կայունությունն ու ինտեգրումն 
ապահովելու, ցնցումներից զերծ պահելու, ազգերի ու պետությունների պա- 
ռակտումը կանխելու ն, վերջապես, արտաքին կրոնական ներգործության (մի- 
սիռներություն, աղանդավորական շարժումների ներմուծում ն տարածում) 
քաղաքական նպատակները չեզոքացնելու համար: Կրոնական հանդուրժո- 
ղականության բացակայության պայմաններում է, որ հասարակության կրոնա- 
դավանանքային բազմազանությունը խայծ է հանդիսանում նրանց ներսից պա- 
ռակտելու ն ջլատելու, արյունալի պատերազմների սանձազերծման համար: 


Կրոնական հանդուրժողականության էությունը 

Կրոնական հանդուրժողականությունը, պարզ մատուցմամբ, «..մեկ կրոնա- 
դավանանքային ընդհանրության հետնորդների կողմից հանդուրժողական 
վերաբերմունքն է այլ կրոնադավանանքային ընդհանրությունների հետնորդ- 
ների նկատմամբ: Յուրաքանչյուրը հետնում է իր կրոնական համոզմունքնե- 
րին ն ճանաչում է այլոց նույյատիպ իրավունքը»: Այնուամենայնիվ, կրոնա- 
կան հանդուրժողականությունը մեկնաբանվում է որպես բազմասպեկտ ն 
բազմաբովանդակ երնույթ: Չխորանալով տարբեր մեկնաբանությունների ն 
ընկալումների մեջ՝ նշենք, որ դրանք կարելի է բաժանել երկու հիմնական մա- 
սի՝ դրական ն բացասական: 

» Դրական ընկալմամբ կրոնական հանդուրժողականությունը ենթադրում 
Է այլոց կրոնադավանաբանական արժեքների ու գաղափարների ճա- 
նաչում, ընդունում ն հարգանք դրանց նկատմամբ: 

» Բացասական ընկալմամբ կրոնական հանդուրժողականությունը են- 
թադրում է անտարբերություն այլոց կրոնադավանաբանական հայացք- 
ների ու արժեհամակարգի նկատմամբ, ինչի արդյունքում ապահովվում 
է կրոնական հողի վրա թշնամանքի ու բախումների բացակայությունը: 


Երկու դեպքում էլ, անկախ նրանից` կրոնական հանդուրժողականու- 
թյունը հիմնված է այլոց նկատմամբ հարգանքի, թե անտարբերության վրա, 
այն ապահովում է հասարակական կայունությունը ն տարբեր կրոնադավա- 
նանքային խմբերի համակեցությունը: Այնուամենայնիվ, կրոնական հանդուր- 
ժողականության երկու տեսակներից նախընտրելի է առաջինը՝ այլոց կրոնա- 


3 16)/08 21.11, հ16շաւՕուՓծՇՇաՕքոյւաււ6ւ1 ոլո101 Էճտ ՕՇՅՕՑՅ ՇՕԼԼյԼԵՒՕԻՕ ԸՕ1718Ը811, 
հւէք:/ոՄ.ՇուԵիճշեո.0ք/8511616/142 

«ԳԼՈԲՈՒՍ Ազգային անվտանգություն», թիմ 1 (17), 2011թ. Ա.Սիմավորյան, Վ.Հովյան 


դավանաբանական արժեքների ընկալումը ն հարգանքը դրանց նկատմամբ, 
քանի որ անտարբերությունը վաղ թե ուշ կրկին կարող է հանգեցնել անհան- 
դուրժողականության: Պատահական չէ, որ Գ.Շլիմովան, խոսելով Ղազախս- 
տանում` էթնիկ ն կրոնական բազմազանությամբ աչքի ընկնող երկրում հա- 
սարակական համերաշխության ապահովման մասին, կարնորում է լուսա- 
վորչական աշխատանքի դերը, որը պետք է նպատակաուղղված լինի տարբեր 
կրոնադավանանքային խմբերի փոխադարձ ձանաչողության մակարդակի 
բարձրացմանը:: Իսկապես, հաճախ անհանդուրժողականության պատճառ է 
դառնում չիմացությունը: Ծանոթ չլինելով այլոց արժեքներին ու գաղափարնե- 
րին՝ անձը կարող է քամահրանքով վերաբերվել դրանց, ինչը կարող է հանգեց- 
նել անտարբերության: Մինչդեռ այլոց արժեքներին ու հայացքներին ծանոթ 
լինելը զգալի դրական տրամադրվածություն է ստեղծում դրանց նկատմամբ: 


Կրոնական հանդուրժողականության դրսնորումները 
Կրոնական հանդուրժողականությունը մի քանի մակարդակ ունի` կապված 
այն օբյեկտի (մարդկային ընդհանրության) հետ, որի նկատմամբ դրսնորվում 
է այն: Ըստ այդմ՝ կրոնական հանդուրժողականությունը լինում է. 

1. հանդուրժողականություն այլակրոնների նկատմամբ (քրիստոնյա-մու- 
սուլման, մուսուլման-բուդդայական, քրիստոնյա-բուդդայական ն այլն), 

2. հանդուրժողականություն այլադավանների նկատմամբ (կաթոլիկ-բողո- 
քական, բողոքական-ուղղափառ ն այլն` քրիստոնեության մեջ, սուննի- 
շիա՝ իպամի մեջ ն այլն), 

3. հանդուրժողականություն աղանդավորական շարժումների նկատմամբ 
(ինչպես նան աղանդավորական շարժումների հանդուրժողականու- 
թյուն միմյանց նկատմամբ), 

4. հանդուրժողականություն Աստծուն հավատացողների ն չհավատացող- 
ների միջն (հավատացյալ-աթեիստ): 


Հանդուրժողականության ապահովման մեխանիզմները 
Պայմանավորված կրոնական հանդուրժողականության ընկալման դրական ն 
բացասական մոտեցումներով՝ հանդուրժողականության ապահովման մեխա- 
նիզմները նույնպես կարելի է բաժանել երկու խմբի. 

» բացասական մեխանիզմներ, որոնք ենթադրում են անտարբերություն 
այոց կրոնադավանանքային գաղափարների ն արժեհամակարգի 
նկատմամբ, 


4 Մ. 1ոտուօ8ռ, Եճոաոոօ31ոտ 1016քմւրււօԸր5 12: Փճուօք տոււճոքմւտոմ ԸՕ5քծճուճուՕԻՕ Օ61Ա6ԸՐ82, 
հէէք:/ՄՐՄ.ՇուԵէճշէու.0-ջ/2ՒԷ1Ը)6/140 

Ա.Սիմավորյան, Վ.Հովյան «ԳԼՈԲՈՒՍ Ազգային անվտանգություն», թիվ 1 (17), 2011թ. 


» դրական մեխանիզմներ, որոնք ենթադրում են այլոց կրռնադավանան- 
քային գաղափարների ու արժեհամակարգի ճանաչում, ընդունում ն 
հարգանք դրանց նկատմամբ: 


Բացասական մեխանիզմներից առանձնացվում են հիմնականում երկու- 
սը՝ աթեիզմը ն աշխարհիկությունը: 

1. Աթեիզմը, թեն ենթադրում է անհանդուրժողականություն բոլոր կրո- 
նական ուղղությունների ու դավանանքների նկատմամբ», սակայն միաժամա- 
նակ ենթադրում է տարբեր կրոնների ու դավանանքների պատկանող խմբերի 
ու անձանց միջն փոխադարձ հանդուրժողականություն, ինչը հիմնված է ընդ- 
հանրապես կրոնի մերժման սկզբունքի վրա: 2001թ. Ռուսաստանում իրակա- 
նացված սոցիոլոգիական հետազոտությունների արդյունքները ցույց են տալիս, 
որ, թեն փոքր առավելությամբ, այնուամենայնիվ, Աստծուն չհավատացողներն 
ավելի հանդուրժողական են տրամադրված այլադավանների հանդեպ ն շփում- 
ների առումով ավելի բաց են նրանց նկատմամբ, քան հավատացողները:: 

Աթեիզմի պայմաններում կրոնական հանդուրժողականության վերելքը 
երնում է նան հայ իրականության օրինակով: Մինչն խորհրդային կարգերի 
հաստատումը հսկայական հոգեբանական անջրպետ կար Հայ Առաքելական 
եկեղեցու հետնորդների ն հայ կաթոլիկների միջն: Նրանք մեկուսացած էին 
միմյանցից, ն շփումները խիստ սահմանափակ էին: Տիրում էր փոխադարձ 
անհանդուրժողականության մթնոլորտ: Խորհրդային տարիներին, սակայն, 
այդ հոգեբանական անջրպետը գրեթե լիովին վերացավ, ն հայ առաքելականի 
ու հայ կաթոլիկի միջն հաստատվեցին նորմալ` դավանանքային տարբերու- 
թյուններով չկաշկանդված հարաբերություններ: Այս գործում, թերնս, էական 
էր խորհրդային շրջանում պետական մակարդակով իրականացվող աթեիզմի 
քաղաքականության դերը, որը ջնջեց հոգեբանական անջրպետը Հայության 
դավանանքային այդ երկու շերտերի միջն: 

Այսպիսով, բոլոր բացասական գծերով հանդերձ` խորհրդային շրջանում 
տիրող աթեիզմի մթնոլորտն ունեցավ այդ դրական նշանակությունը 2Հայու- 
թյան ազգային համախմբման տեսանկյունից` ջնջելով հոգեբանական անջր- 
պետը հայ առաքելականների ն հայ կաթոլիկների փոխադարձ ընկալումնե- 
րում: Չի բացառվում, որ առհասարակ խորհրդային ժամանակաշրջանում պե- 
տական մակարդակով որդեգրված աթեիզմի քաղաքականությունն ուներ հս- 
տակ քաղաքական նպատակ: Այն միտված էր ջնջելու կրոնադավանանքային 


5 Այս առումով ծանր է իրավիճակը հատկապես պետական մակարդակով վարվող աթեիզմի 
քաղաքականության պարագայում: Լավագույն օրինակը ԽՍՀՄ-ն էր: 

6Տե՛ս 7/«62յ168 4. 11., ճու օ31որ 10116ք2111810ԸՇ1Ի, 

«ԳԼՈԲՈՒՍ Ազգային անվտանգություն», թիմ 1 (17), 2011թ. Ա. Սիմավորյան, Վ.Հովյան 


տարբերություններով պայմանավորված հոգեբանական անջրպետը խորհր- 
դային հետերոգեն (բազմէթնիկ, բազմակրոն, բազմամշակույթ) հասարակու- 
թյան տարբեր կրոնադավանանքային շերտերի միջն: 

2. Աշխարհիկության որպես կրոնական հանդուրժողականության մա- 
կարդակի բարձրացմանը նպաստող գործոնի դերն ակնհայտ արտահայտու- 
թյուն է ստանում ժամանակակից արնմտյան հասարակություններում: Դրան- 
ցում անհամեմատ քիչ են կրոնական տարբերությունների հողի վրա տեղի 
ունեցող բախումներն ու թշնամանքը: Դա ամենայն հավանականությամբ 
պայմանավորված է ոչ միայն ժողովրդավարական մշակույթով, այլն աշխար- 
հիկության մթնոլորտով, որը երկրորդական պլան է մղել կրոնադավանաբա- 
նական խնդիրները` առաջնային նշանակություն տալով աշխարհիկ կարգի 
հարաբերություններին ու գործունեության ոլորտներին: Այդ համատեքստում 
Էլ տարբեր կրոնադավանաբանական հայացքներ ունեցող ու արժեքներ դա- 
վանող մարդկանց միջն ջնջվել են երբեմնի հոգեբանական անջրպետները: Պե- 
տության հստակ տարանջատումը եկեղեցուց. փոխադարձաբար միմյանց 
գործերին չմիջամտելը, քաղաքացիական հասարակության կայացումը, ընդ- 
հանուր խնդիրների լուծմանը նպատակաուղղված միասնական ջանքերն աշ- 
խարհիկ հասարակություններում երկրորդական պլան են մղել անհատների ն 
մարդկանց խմբերի միջն կրոնադավանանքային տարբերությունները: 

Դրական մեխանիզմները նպատակաուղղված են հասարակությունների 
ներսում կրոնական հանդուրժողականության սերմանմանն ու ապահովմա- 
նը կրոնադավանանքային տարբեր խմբերի միջն փոխադարձ ճանաչման, 
միմյանց արժեհամակարգի ընկալման ն հարգանքի միջոցով: Այդ համատեքս- 
տում կարնոր նշանակություն ունի հասարակական գիտակցություն ն մշա- 
կույթ ձնավորող կառույցների (դպրոց, ԶԼՄ ն այլն) կողմից տարբեր կրոնա- 
դավանանքային խմբերի միջն ընդհանրությունների շեշտադրումը` չնայած 
կրոնադավանանքային տարբերություններին, ինչը հիմք է հանդիսանում ոչ 
միայն կրոնական հանդուրժողականության, այլն հասարակական համերաշ- 
խության ն համախմբման համար: Ընդհանրությունների ընդգծումը կարող է 
տեղի ունենալ կրոնական, ազգային ն պետական-քաղաքացիական հարթու- 
թյունների վրա: 

1. Կրոնական հարթության վրա ընդհանրությունների շեշտադրումը են- 
թադրում է մի քանի տեսանկյուն: Կարնոր է ընդգծել, որ՝ 

» բոլոր կրոններն էլ (քրիստոնեություն, իսլամ, բուդդայականություն ն 
այլն) ունեն գաղափարական-արժեհամակարգային ընդհանրություններ: 

Ինչ վերաբերում է տարբերություններին, ապա դրանք լավ նախադրյալ 

են կրոնների փոխլրացման համար: Հետնաբար, կրոնների տարբերու- 

թյունը լուրջ նախադրյալ է ստեղծում գաղափարա-արժեհամակարգային 

Ա.Սիմավորյան, Վ.Հովյան «ԳԼՈԲՈՒՍ Ազգային անվտանգություն», թիվ 1 (17), 2011թ. 


իմաստով հասարակության տարբեր կրոնադավանանքային խմբերի 
փոխլրացման ն հարստացման համար: Ի վերջո, տարբերությունները 
պարտադիր կերպով չեն ենթադրում անհամատեղելիություն: Տարբերու- 
թյունն ու անհամատեղելիությունը միանգամայն տարբեր երնույթներ ու 
հասկացություններ են: Իսկ տարբեր կրոններն ու դավանանքները լիո- 
վին կարող են համատեղելի լինել, խաղաղ ու արդյունավետ գոյակցել, 

» կրոնական հանդուրժողականության գաղափարներ առկա են նան հենց 
կրոնների ու դավանանքների վարդապետություններում կամ գաղափա- 
րախոսության մեջ: Թեն յուրաքանչյուր կրոն իրեն Է վերապահում 42- 
մարտացիության մենաշնորհը, սակայն պարունակում է նան այլոց հան- 
դեպ հանդուրժողականության, այլոց գաղափարական ն արժեքային հա- 
մակարգի նկատմամբ հարգանքի տարրեր: Այս առումով, թեն «ցանկա- 
ցած կրոնական ավանդույթ հավակնում է սեփական եզակիությանն ու 
գերազանցությանը (կամ ծայրահեղ դեպքում ենթադրում է դրանք)», սա- 
կայն «հանդուրժողականության ներուժ պարունակվում Էէ մարդկության 
բոլոր նշանավոր կրոնական համակարգերում», 

» միննույն կրոնի շրջանակներում տարբեր դավանանքների միջն ընդ- 
հանրությունը հենց նույն կրոնի կամ հավատի մեջ է: Այս հարցում լա- 
վագույն օրինակը Միրիայի հայ համայնքն է, որի դավանանքային երեք 
շերտերն էլ (հայ առաքելականներ, հայ կաթոլիկներ ն հայ ավետարա- 
նականներ) սերտորեն ինտեգրված են միմյանց հետ ն կազմում են մեկ 
միասնական կուռ ամբողջություն` սիրիահայ համայնքը: Կրոնական հան- 
դուրժողականության վրա խարսխված ինտեգրումն ու համերաշխու- 
թյունն այնքան են խորացել, որ, օրինակ, Սիրիայի հայ ավետարանական 
եկեղեցիներ այցելում են նան առաքելական հայերը: Եվ, ըստ Միրիայի 
հայ ավետարանական համայնքի հոգնոր առաջնորդների գլխավորը 
քրիստոնեական հավատքն է, դավանանքը (դավանանքային տարբերու- 
թյունները) երկրորդական նշանակություն ունեն: «Վարնորը հայ քրիս- 
տոնյա լինելն Է «Վերջում, երբ Աստծու մոտ գնանք, չի հարցնելու ավե- 
տարանակա ն ես, թե առաքելական»,- նշում է Դամասկոսի Հայ Ավետա- 
րանական եկեղեցու հոգնոր հովիվ, պատվելի Տաթն Պասմաճձյանը:: 


7 ՀնոճողյԸ 3. Ծյշր 11քա80 ԿՇոՕՏ6ոՅ էո 68060717 քճշուոուն 8 ոլ6շտղՄքճքօյուօ11 ոՇքշոճուոտ // 71ոա8-710606. 
ճյուր տ օ6ուճԸ18Օ, Խ/., 12-ը տ 25տՅ1էլծ, 1997, Շ. 12. 

8 21.71. ԸՕՇաՕ6դ, ԵճոաոաՕ3181831 1016քՅ11 Ւ 0615 11 68060821 ՇՕ86ՇԸ1Ն1: 1Ը1Օթ31:: 11 16Շօքու 5օաքօ«8 // 173- 
86Ը Պն ԼՕոԸՀՕՐՕ ԴՕՈՇ21ԼՎՇԸՅՕԻՕ 7:186քԸտ 6312, 2004, 7. 307, ԷՐ 2, -. 177. 

5 Հարցազրույց Հայ Ավետարանական եկեղեցու Դամասկոսի հովիվ, պատվելի Տաթն Պաս- 
մաձյանի հետ, Արաքս Փաշայան, Դամասկոսի հայ համայնքը. ներկան ն հեռանկարը, 
«Նորավանք» ԳԿՀ տեղեկագիր, 2008թ., թիվ 23, էջ 33, 34։ 

«ԳԼՈԲՈՒՍ Ազգային անվտանգություն», թիմ 1 (17), 2011թ. Ա.Սիմավորյան, Վ.Հովյան 


2. Ազգային հարթության վրա տարբեր կրոնադավանանքային շերտե- 
րում ընդհանրությունների շեշտադրումն ուշադրությունը կենտրոնացնում Է 
նրանց էթնիկ, այլ ոչ թե կրռնադավանանքային պատկանելության վրա: Այս 
դեպքում շեշտվում է, որ «...դավանությունների բազմատեսակությունը չի ոչն- 
չացնում ազգային միությունը: Միությունը պետք է որոնել այդ մասերի ներ- 
դաշնակության մեջ, որի հիմնական մոտիվը պետք է լինի ազգայնությունն իր 
բարձր նշանակությամբ»: Այս մոտեցմամբ ընդունվում է, որ միննույն ազգի 
ներկայացուցիչները՝ քրիստոնյա թե մուսուլման, ուղղափառ, կաթոլիկ թե բո- 
ղոքական, հավատացյալ թե աթեիստ, չեն դադարում միննույն ժողովրդի զա- 
վակները լինել: Այսպիսով, ազգային ընդհանրության շեշտադրմամբ՝ տարբեր 
կրոնադավանանքային շերտերում ամրապնդվում է միննույն էթնիկ ընդհան- 
րությանը պատկանելու գիտակցությունը, որը լուրջ հիմք է կրոնական հան- 
դուրժողականության ն ազգային-հասարակական համախմբման ու համե- 
րաշխության համար: 

Ց. Պետական-քաղաքացիական հարթության մեջ տարբեր կրոնադավա- 
նանքային խմբերում ընդհանրությունների շեշտադրումն առաջնային պլան է 
մղվում այն դեպքերում, երբ այդ խմբերը միաժամանակ պատկանում են նան 
տարբեր ազգությունների: Այսինքն այս դեպքում էթնիկ հարթության վրա 
ընդհանրությունների շեշտադրումը չի գործում: Դրա փոխարեն առաջնային 
պլան է մղվում միննույն պետության քաղաքացիները լինելու ն միննույն հասա- 
րակության անդամները լինելու շեշտադրումը: Կրոնադավանանքային տարբեր 
խմբերում ներարկվում է միննույն խնդիրների ու մարտահրավերների (սոցիա- 
լական, տնտեսական, բնապահպանական, քաղաքական ն այլն) առաջ կանգ- 
նած լինելու, ընդհանուր շահեր ու պահանջմունքներ ն, հետնաբար, ընդհանուր 
անելիք ունենալու գաղափարը, ինչը պակաս կարնոր նախադրյալ չէ հասարա- 
կական համերաշխության ապահովման ն կրոնադավանանքային հիմքով հա- 
սարակական պառակտումների ու աղետների կանխարգելման համար: 


6. Րաֆֆի, Ի՞նչ կապ կա մեր ն Տաճկաստանի հայերի մեջ, հեք:/ տրա .օՅոշ.ո՞ՄԲՃԱՎՇ/1Եւոո,/ 
Խ-ՇԱօո/Օղբնորյ/8:8խ/ԻՏտմ75 9.հեոշքնքշ-318Յուշւնշճ ԽԼոջսաքշ-օո 

